48.   ΝΟΜΟΘΕΤ. ΔΙΑΤΑΓΜΑ υπ’ αριθ. 3001 της 8/8 Σεπτ. 1954 Περί παροχής αποζημιώσεως λόγω υπερωριακής εργασίας και κατ’ αποκοπήν εξόδων κινήσεως εις το προσωπικόν Δημοσίων ΄Εργων κλπ. ΄Αρθρ.1.-Δια την ταχυτέραν μελέτην, εκτέλεσιν και επίβλεψιν των δημοσίων και τεχνικών εν γένει έργων και εγκαταστάσεων, περιλαμβανομένων και των τοιούτων δημοσίων επενδύσεων και ανασυγκροτήσεως, ως και δια την κατά Νόμον άσκησιν εποπτείας, παρακολουθήσεως και ελέγχου αυτών, επιτρέπεται, όπως, δια κοινών αποφάσεων των Υπουργών Συντονισμού και Οικονομικών ως και του κατά περίπτωσιν αρμοδίου Υπουργού, χορηγήται εις το χρησιμοποιούμενον εις τας ως άνω εργασίας τεχνικόν προσωπικόν αποζημίωσις δι’ υπερωριακήν απασχόλησιν, δι’ έξοδα κινήσεως, πλην των ήδη καταβαλλομένων βάσει των κειμένων διατάξεων οδοιπορικών εξόδων, ως και λοιπάς παρομαρτούσας δαπάνας, δυναμένη να ορίζηται δια της αυτής αποφάσεως και κατ’ αποκοπήν είτε ημερησίως, είτε μηνιαίως. ΄Αρθρ.2.-Των εν άρθρ. 1 του παρόντος αποζημιώσεων δικαιούνται και οι επί συμβάσει σχέσεως δημοσίου ή ιδιωτικού δικαίου τεχνικοί υπάλληλοι, ως και οι τεχνικοί μετακλητοί υπάλληλοι της κατηγορίας ειδικών θέσεων. ΄Αρθρ.3.-1.Δια την κατά τας διατάξεις της παρ. 3 του άρθρ. 8 του Ν.Δ. 2500/1953 καταβολήν εις επί συμβάσει τεχνικούς υπαλλήλους της Α΄ Κατηγορίας αποδοχών βαθμού ανωτέρου του 6ου απαιτείται ο προσλαμβανόμενος να συνεπλήρωσεν από της αποκτήσεως του πτυχίου του τον κάτωθι χρόνον: 1ου  βαθμού  έτη  20 2ου     »          »     15 3ου     »          »     11 4ου     »          »       7 5ου     »          »       3 2.Το επί συμβάσει τεχνικόν προσωπικόν της Β΄ Κατηγορίας εν ουδεμιά περιπτώσει δύναται να προσληφθή με αποδοχάς ανωτέρας του 5ου βαθμού. 3.Αι διατάξεις του παρόντος άρθρου έχουσιν εφαρμογήν και δια τους κατά την έναρξιν της ισχύος του παρόντος υπηρετούντας επί συμβάσει τεχνικούς υπαλλήλους. ΄Αρθρ.4.-Οι υπό της παρ. 1 του άρθρ. 2 του Α.Ν. 1537/1950 ως αύτη ετροποποιήθη δια των  άρθρ. 1  και  6   του   Ν.Δ. 2195/1952  καθοριζόμε(Αντί της σελ. 57) Σελ. 57(α) νοι μισθοί των τεχνικών υπαλλήλων καταβάλλονται και μετά την 1ην Ιουλ. 1953, χρονολογίαν λήξεως της ισχύος των ανωτέρω διατάξεων. ΄Αρθρ.5.-1.Αι διατάξεις των άρθρ. 1 και 2 του παρόντος δεν έχουσιν εφαρμογήν δια το τεχνικόν προσωπικόν Δημοσίων ΄Εργων αρμοδιότητος των Γενικών Επιτελείων Στρατού, Ναυτικού και Αεροπορίας το λαμβάνον το προσωρινόν ειδικόν επίδομα ή την προσωρινήν επί υπερωριακή εργασία αποζημίωσιν, περί ων το άρθρ. 2 του Ν.Δ. 2896/1954. 2.Αι διατάξεις του άρθρ. 3 του παρόντος δεν έχουσιν εφαρμογήν δια το τεχνικόν προσωπικόν Δημοσίων ΄Εργων αρμοδιότητος των Γενικών Επιτελείων Στρατού, Ναυτικού και Αεροπορίας. 3.Αι διατάξεις των άρθρ. 1, 2 και 3 του παρόντος δεν έχουσιν εφαρμογήν δια το προσωπικόν του άρθρ. 5 του Νόμ. 2744/1954. ΄Αρθρ.6.-Αι διατάξεις του άρθρ. 7 του Νόμ. 2071/1952 ως ετροποποιήθη δια του άρθρ. 5 του Ν.Δ. 2485/1953 εφαρμόζονται από της ισχύος του παρόντος και δια τους Επιθεωρητάς του Υπουργείου Δημοσίων ΄Εργων Διπλωματούχους Τεχνικών Σχολών, ανεξαρτήτως ειδικότητος. ΄Αρθρ.7.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 